At der er bliver kørt for stærkt på Rute 26 Vildsundvej på Mors har længe været en kendt sag. Og nu er der også kommet syn for sagen. Siden de to fastmonterede fartmålere, de såkaldte stærekasser, blev sat i drift d. 19. november røg 1.171 bilister i fælden frem til og med d. 27. november. Det viser en aktindsigt, som Limfjord Update har fået hos Midt- og Vestjyllands Politi. Bøder for millioner Såfremt alle 1.171 bilister er blevet blitzet med lavest mulige overtrædelse er der udskrevet bøder for mere end 1,1 million kroner. Beløbet må dog forventes at være langt højere, idet sandsynligheden for at flere har kørt langt hurtigere end de tilladte 70 km/t bestemt er til stede. Det har ikke været muligt, at få oplyst gennemsnitshastigheden for overtrædelserne på målestrækningen.

Opsummering:
På bare 14 dage har en ny stærekasse på Mors udskrevet bøder for mere end en million kroner.